**OBRAZLOŽENJE**

**NACRTA IZMJENA PRAVILNIKA O JEDNOSTAVNOJ NABAVI**

**I. PRAVNI OSNOV**

Grad Buje-Buie je javni naručitelj i obveznik primjene Zakona o javnoj nabavi ("Narodne novine" broj 120/16, 114/22) (dalje u tekstu: Zakon). Člankom 12. Zakona propisano je da se taj Zakon ne primjenjuje na nabavu robe i usluga te provedbu projektnih natječaja procijenjene vrijednosti manje od 200.000,00 kuna (26.540,00 eura) i radova procijenjene vrijednosti manje od 500.000,00 kuna (66.360,00 eura). Člankom 15. stavkom 2. istoga Zakona propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnost primjene elektroničkih sredstava komunikacije.

Čl. 50. Statuta Grada Buja-Buie ( „Službene novine Grada Buja“ broj 11/09, 05/11, 11/11 03/13, 05/18, 04/21) propisano je da Gradsko vijeće donosi odluke i opće akte kojima uređuje pitanja iz samoupravnog djelokruga Grada.

**II. PRIJEDLOG IZMJENA PRAVILNIKA O JEDNOSTAVNOJ NABAVI**

Dana 03.10.2022. objavljen je Zakon o izmjenama i dopunama Zakona o javnoj nabavi (NN 114/22). Navedenim izmjenama i dopunama izvršena su usklađenja relevantnih iznosa na način da su iskazani u eurima. Sukladno navedenom predlažu se ove tehničke izmjene kojima se novčani iznosi iz Pravilnika mijenjaju kako slijedi:

20.000,00 kn – 2650,00 eura

70.000,00 kn – 9.290,00 eura

200.000,00 kn - 26.540,00 eura

500.000,00 kuna - 66.360,00 eura